**Uradni list RS št. 17 z dne 11. 2 2022**

Ministrstvo za finance, Župančičeva 3, Ljubljana, objavlja

**JAVNI POZIV**

**za oddajo vlog za dodelitev ali podaljšanje koncesije za prirejanje posebnih**

**iger na srečo**

1. **Pravna podlaga:**
* 16. člen Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14 in 51/16)
* šesti odstavek 3. člena, 63. in 65. člen Zakona o igrah na srečo (Uradni list RS, št. 14/11 – uradno prečiščeno besedilo, 108/12, 11/14 – popr. in 40/14 – ZIN-B: v nadaljnjem besedilu: ZIS)
* Navodilo o postopku dodeljevanja in podaljšanja koncesij za prirejanje posebnih iger na srečo, št. 461-45/2013/63, z dne 29. 9. 2020.

**2. Predmet in namen javnega poziva:**

Predmet javnega poziva je zbiranje vlog za dodelitev in podaljšanje koncesije za prirejanje posebnih iger na srečo z namenom celovitega obravnavanja vseh prispelih vlog v določenem obdobju.

**3. Prijavitelji:**

Na poziv se lahko prijavijo zainteresirane pravne osebe, ki izpolnjujejo pogoje za dodelitev ali podaljšanje koncesije za prirejanje posebnih iger na srečo na podlagi določb ZIS.

**4. Rok za oddajo vlog:**

Pisne vloge, katerih vsebino opredeljuje 67. člen ZIS, morajo prijavitelji dostaviti v roku 30 dni po objavi javnega poziva na naslov Ministrstva za finance, Župančičeva 3, 1000 Ljubljana.

Pri obravnavi vlog se upošteva roke v skladu z ZIS.

**5. Dodatno pojasnilo glede obravnave vlog:**

Vse vloge, ki prispejo v obdobju po poteku roka na podlagi tega poziva in do prvega naslednjega objavljenega poziva, se obravnavajo skupaj z vlogami, prispelimi v skladu s prvim naslednjim objavljenim javnim pozivom.

**6. Dodatne informacije:** Pojasnila in dodatne informacije o javnem pozivu so zainteresiranim pravnim osebam dosegljiva na podlagi pisnega zaprosila, posredovanega na elektronski naslov: janja.cingerle@mf.rs.si ali na telefonski številki: 01 369 66 92.

 Mag. Andrej Šircelj

 minister